# &khangman;i käsiraamat

Anne-Marie
Mahfouf

    &Anne-Marie.Mahfouf.mail;

Marek
Laane

    bald@starman.ee

Tõlge eesti keelde
2001
2005
&Anne-Marie.Mahfouf;
&FDLNotice;
2006-02-01
1.6

&khangman; on klassikaline laste poomismäng, mis on kohandatud &kde; jaoks.

KDE
kdeedu
KHangMan
poomismäng
mäng
lapsed
sõnad

## Sissejuhatus

&khangman; tugineb tuntud poomismängule. See on mõeldud enam kui kuueaastastele lastele. Mängul on neli raskusastet (loomad ehk loomanimed, lihtne, keskmine ja raske). Sõna valitakse juhuslikult, tähed on peidetud ning sul tuleb sõna tähti ükshaaval pakkudes ära arvata. Iga kord, kui pakud vale tähe, joonistatakse poomispildile kriipsuke juurde. Nii et parem arva sõna ära, enne kui pooja oma tegevusega lõpule jõuab! Pakkuda saab 10 korda.

## &khangman;i kasutamine

&khangman; esmakordsel käivitamisel
&khangman;i pilt

Selline näeb &khangman; välja esimesel käivitamisel. Tase on "loomad", keel vaikekeel (antud juhul inglise keel, muidu sinu vaikimisi &kde; keel, kui antud keele andmefailid on ikka olemas) ja taust "meri". Kõik tasemesse, keelde või tausta (teema) esitamisse tehtud muudatused salvestatakse konfiguratsioonifaili ja taastatakse mängu järgmisel käivitamisel.

Taseme ja tausta muutmine on imelihtne: selleks tuleb vaid kasutada tööriistaribal asuvaid liitkaste. Ka uue sõna võtmine ja mängust väljumine on hõlpus - sedagi saab teha vastavate nuppudega tööriistaribal.

### Üldised kasutamisjuhised

Sõna näidatakse peidetult, saad teada ainult seda, mitu tähte selles on: iga tähte näidatakse alakriipsuna (_). Tähti tuleb pakkuda ükshaaval. Täht tuleb kirjutada tekstikasti ning siis vajutada klahvi Enter või klõpsata nupule 'Paku', et kontrollida, kas see täht ikka sõnas esineb.

Sõna valitakse juhuslikult, aga kindlasti ei tule üks sõna kaks korda järjest.

Kõik sõnad on nimisõnad (mitte tegusõnad, omadussõnad &etc;).

Pole tähtis, kas pakud tähe väikese või suurena, sest rakendus peab kõiki tähti väiketähtedeks, välja arvatud saksakeelsete sõnade puhul, mis algavad suure tähega. Ka seda teeb rakendus automaatselt.

Parajasti mängitav tase ja keel on näha olekuribal.

Iga kord, kui pakud tähe, mida sõnas ei esine, tõmbab pooja pildile kriipsukese juurde. Sõna äraarvamiseks saab pakkuda 10 korda. Pärast seda näidatakse õiget sõna.

Tasemeid on neli: lihtne, keskmine, raske, loomad ning lisaks veel mõne keele puhul muud temaatilised tasemed. Rakendus jälgib kõigis keeltes kõiki andmefaile.

Lihtsal tasemel on ka sõnad lihtsad, seotud igapäevaeluga. See sobib lastele vanuses kuus kuni üheksa aastat. Loomade tasemes kasutatakse ainult loomanimesid, nii et seegi on suhteliselt lihtne, kuigi siin esineb ka üpris haruldasi loomi. Keskmisel tasemel on sõnad pikemad ja raskemad. See sobib lastele vanuses üle üheksa aasta. Raske tase on... nojah, raske, &ie; sõnad on keerulisemad ega pruugi olla sugugi tavalised. See tase esitab tõelise väljakutse isegi täiskasvanutele.

Kui sõna on ära arvatud (või pooja oma tegevusega lõpule jõudnud), küsitakse, kas soovid proovida uue sõnaga. Sellele võid vastata klahvidega J või E või hiirega klõpsates. Kui vastad Ei, lõpetab mäng oma töö. Kui vastad Jah, pakutakse äraarvamiseks uus sõna.

Pakutav täht tuleb kirjutada vastavale väljale (hiirekursor juba asub seal) ning vajutada klahvi &Enter;. Kui täht sõnas esineb, asetatakse see õigele kohale (kui seda esineb mitmel korral, siis kõigisse sobivatesse kohtadesse). Kui tähte sõnas ei esine, läheb see eksimuste väljale ning akna paremas osas asub tegutsema pooja, kes tõmbab joonisele juurde ühe kriipsu. Kui sa ei ole sõna kümne pakkumisega ära arvanud, oled kaotanud ning saad lisaks poomisele näha ka õiget sõna.

Mängu ajal võid alati valida ka uue äraarvamise, kasutades selleks menüüs Mäng olevat käsku Uus või klõpsates tööriistariba nupule Uus. Tööriistaribal paiknev tasemenupp aga võimaldab suvalisel hetkel taset muuta, mis ühtlasi pakub äraarvamiseks uue sõna.

Tulevased parandused (&kde; 4) lubavad kasutajal luua oma sõnafaile või avada mõne muu faili peale nende nelja, mis on rakendusega kaasas.

### Mängimine erinevates keeltes

&khangman;i saab praegu mängida 24 keeles: Brasiilia portugali, bulgaaria, hispaania, hollandi, iiri, inglise, itaalia, katalaani, norra (bokmål ja nynorsk), portugali, prantsuse, rootsi, saksa, serbia (ladina ja kirillitsa), sloveeni, soome, taani, tadžiki, tšehhi, türgi, ungari ja vene.

Vaikimisi paigaldatakse &khangman; ainult inglise ja sinu &kde; keeles, kui see on mõni eelmainitutest ja kui sa oled paigaldanud vastava kde-i18n paketi. Kui oled näiteks taanlane ja kasutad &kde;d taani keeles, näeb menüüs Keeled kaht kirjet: inglise ja taani, kusjuures taani keel on vaikekeel.

Mõistagi saab &khangman;i sellele vaatamata muudes keeltes mängida, sest uute andmete lisamine &khangman;ile on väga lihtne - selleks läheb vaja ainult internetiühendust. Klõpsa menüüs Fail käsule Hangi uue keele sõnad.... Ilmub umbes selline dialoog:

&khangman;i uute sõnade hankimise dialoog
&khangman;i uute sõnade hankimise dialoog

Klõpsa selle keele nimel, mida soovid paigaldada, ja seejärel nupul Paigalda. Eduka paigalduse korral ilmub vastava teatega dialoog. Klõpsa nupule OK selle sulgemiseks ning nupule Sulge uute sõnade hankimise dialoogi enda sulgemiseks (kui sa muidugi ei soovi kohe veel mõnda keelt paigaldada). Ja ongi uus keel kasutamisvalmis - sa leiad selle menüüst Keeled!

Keelt saab hõlpsasti muuta, kui valida menüüst Keeled uus keel.

Pane tähele, et nüüd on võimalik kirjutada ka keelele omaseid eritähti, kasutades selleks eritähtede tööriistariba. Sellel on nupud kõigi vastava keele eritähtedega, näiteks é prantsuse keele puhul. Sellisel nupul klõpsamine sisestab vastava tähe sisendväljale ning seda, kas see on õige või mitte, saab kontrollida klõpsuga nupule 'Kontrolli'. Mõistagi võib eritähtede sisestamiseks kasutada ka klaviatuuri, kui sellel on vastavad tähed. Tööriistariba saab oma soovi kohaselt peita. See, kas riba on peidetud või mitte, jäetakse meelde, ning &khangman;i järgmisel korral käivitamisel on see samuti vastavalt peidetud või nähtaval.

Palun arvesta, et mõne keele erisümbolite korrektseks esitamiseks on vajalikud fondid Arial ja URW Bookman. Eeldusel, et need on paigaldatud, kasutab &khangman; neid automaatselt. Kui näed tähtede asemel aga väikseid ristkülikuid, on sul vähemalt üks neist puudu. Kontrollimaks, millised fondid on paigaldatud, kirjuta &konqueror;i aadressiribale `fonts:/`.

### Natuke abi

Esmalt on mõtet pakkuda täishäälikuid, seejärel levinumaid kaashäälikuid: l, t, r, n, s

Kui näed prantsuse või inglise keele korral täheühendit io, tasub pakkuda n.

Brasiilia portugali, hispaania, katalaani ja portugali keele puhul näidatakse ka rõhumärkidega täishäälikuid, kui pakkuda vastav rõhumärgita vokaal. Nii näidatakse näiteks a pakkumisel ka kõiki diakriitiliste märkidega a-sid. Seda muidugi juhul, kui &khangman;i seadistustedialoogi kaardil Keeled pole sisse lülitatud valik Rõhumärkidega tähtede kirjutamine. Kui Rõhumärkidega tähtede kirjutamine on sisse lülitatud, tuleb rõhumärkidega tähed sul ise sisestada. Kui kirjutad sellisel juhul a, siis ongi see a ja kui soovid, et selle asemel sisestataks näiteks ã, tuleb sul just see ka sisestada.

Kas tead, et inglise keeles on kõige levinum täht 'e' (12,7%), millele järgnevad 't' (9,1%), 'a' (8,2%), 'i' (7,0%) ja 'n' (6,7%).

## Menüüriba ja tööriistaribad

### &khangman;i peaaken

Menüüs Mäng on kolm kirjet: Uus, Hangi uue keele sõnad... ja Välju.

Uus avab uue mängu, &ie; uue sõna äraarvamiseks käesoleval tasemel. Hangi uue keele sõnad... avab dialoogi, mis võimaldab alla laadida muude saadaolevate keelte andmefaile. Välju lõpetab mängu, sulgedes peaakna ja kirjutades parajasti kehtivad seadistused seadistustefaili.

Menüüs Tase saab valida taseme, &ie; äraarvamiseks pakutavate sõnade raskusastme.

Menüüs Keeled saab muuta keelt, mille sõnu äraarvamiseks pakutakse.

Menüüs Välimus saab valida kahe tausta vahel: meretaust ja kõrbetaust. Mõlemad kasutavad oma tausta- ja fondivärve.

Menüü Seadistused lubab hõlpsasti seadistada &khangman;i. Kõigepealt annavad käsud Tööriistaribad ja Olekuriba näitamine võimaluse näidata või peita tööriistaribasid ja olekuriba.

Tööriistaribasid on kaks: peamine tööriistariba ülal, kus on nupud ja liitkastid, ning erimärkide tööriistariba, mis juhul, kui seda näidatakse, asub all. Viimasel asuvad iga keele eritähed: rõhumärkidega tähed ja muud erilised tähestiku elemendid. See võimaldab mängu hõlpsasti kasutada ilma klaviatuuri seadistustega vaeva nägemata: klõpsa vajalikule eritähele ja see ilmubki nähtavale. Klahvile &Enter; vajutades selgub, kas täht esineb äraarvatavas sõnas või mitte. Soovi korral saab selle tööriistariba ka peita. See salvestatakse ka seadistustefaili, nii et kui peidad tööriistariba, ei ole seda näha ka &khangman;i järgmisel käivitamisel.

Mõistagi on võimalik tööriistaribasid liigutada just sinna, kuhu süda soovib. Aseta selleks hiirekursor tööriistariba vasakus servas paiknevale väiksele sangale, vajuta &HVN; alla ja lohista tööriistariba ekraanil sinna, kus soovid seda näha. Kui klõpsad mõnel tööriistaribal hiire parema nupuga, ilmub hüpikmenüü, mis võimaldab tööriistaribaga teatud toiminguid ette võtta.

Kiirklahvide seadistamine... avab &kde; tavapärase kiirklahvide dialoogi, kus saab klahve või klahvikombinatsioone seostada teatud toimingutega. Näiteks &Ctrl;Q on tavaline käsklus rakenduse töö lõpetamisele (menüükäsk Välju).

Tööriistaribade seadistamine... avab samuti &kde; tavapärase dialoogi, kus saab tööriistaribadel leiduvaid elemente lisada või eemaldada.

&khangman;i kõrbetaust
&khangman;i kõrbetaust

Siin on näha &khangman; kõrbetaustaga, katalaani keeles ja kerge tasemega. Näha on ka tähtede tööriistariba.

Taseme saab valida liitkastist tööriistaribal või menüüst Tase menüüribal. Valida on lihtne, keskmine, raske ja loomade tase. . Lihtsa taseme korral käivad sõnad elementaarsete asjade kohta, mida võiks teada kuue-seitsmeaastane laps. Keskmine tase on veidi keerulisem, raske päris raske ja loomade taseme korral tuleb ära arvata ainult loomanimesid.

Kõik sõnad on nimisõnad, ühtegi verbi ega omadussõna ei kasutata. Valitud tase on näha olekuribal.

Tekstikasti on lubatud kirjutada ainult tähti, mitte aga numbreid või muid märke.

### Saadaolevad seadistused

Tööriistaribalt pääseb kiiresti ligi mõningatele sagedamini kasutatavatele võimalustele. Nupule klõpsates võib alustada uut mängu (s.t. valida uue sõna äraarvamise) või mängust väljuda. Samuti saab tööriistaribal olevate liitkastidega hõlpsasti muuta taset ja tausta.

Seadistused &khangman;i seadistamine... pakub kolme kaardiga dialoogi. Esimene neist puudutab üldisi seadistusi.

#### Üldised seadistused

&khangman;i üldised seadistused
&khangman;i üldised seadistused

Kui märkida ära Korduvate tähtede eraldi äraarvamine, näidatakse ka juhul, kui sinu pakutud tähte esineb sõnas mitu korda, ainult selle esimest esinemiskorda. Kui näiteks sõna on "banaan" ja sa pakud "a", avatakse ainult esimene "a". Teise ja kolmanda "a" avamiseks tuleb uuesti "a" pakkuda. See muudab mängu tublisti keerulisemaks. Vaikimisi ei ole see sisse lülitatud.

Kui märkida ära Võiduõnnitlust ei näidata, siis mängu võitmisel vastavat dialoogi ei näidata, vaid kolme sekundi pärast käivitatakse automaatselt uus mäng. Kui see on märkimata (vaikimisi ongi), siis näidatakse mängu võitmisel õnnitlust ja küsitakse, kas soovid veel mängida.

Helisektsioonis võib ära märkida kasti Helide lubamine, millisel juhul mängitakse heli nii uue mängu alustamisel kui ka mängu võitmisel.

#### Keeleseadistused

Keeleseadistuste kaardil saab määrata teatud keeltele spetsiifilisi asju. Kui sinu keel selliste keelte hulka ei kuulu, on need valikud hallid ja neid ei saa kasutada.

&khangman;i keeleseadistused
&khangman;i keeleseadistused

Mõni keel pakub sõnade hõlpsamaks äraarvamiseks vihjeid. Vihjet näidatakse hiire parema nupu klõpsuga ning see sisaldab enamasti äraarvatava sõna lühikirjeldust. Kui keel pakub seda võimalust ja siin kastike Vihjete näitamineära märkida, võib mängus kuhu tahes &HPN;ga klõpsata ja näha neli sekundit vihjet. See abistab sõna äraarvamisel.

Valik Rõhumärkidega tähtede kirjutamine on mõeldud Brasiilia portugali, hispaania, katalaani ja portugali keelele. Kui Rõhumärkidega tähtede kirjutamine sisse lülitada, tuleb kõik vastavad eritähed sõnades eraldi pakkuda (näiteks ã). Kui see ei ole sisse lülitatud, paljastab ilma rõhumärgita tähe pakkumine ka kõik sarnased rõhumärkidega tähed.

#### Taimeri seadistused

Taimeri seadistuste kaardil saab määrata aja, mille jooksul näidatakse vihjet ja juba äraarvatud tähe kohtspikrit.

&khangman;i taimeri seadistused
&khangman;i taimeri seadistused

Vihje näitamise aja määramine võimaldab pikendada aega, mille jooksul vihjet näidatakse. See on olulisem väiksematele lastele, kelle lugemiskiirus on aeglasem.

Juba pakutud tähe näitamise aja määramine võimaldab pikendada või lühendada aega, mille jooksul näidatakse juba äraarvatud tähe kohtspikrit. See annab teada, kui proovid sisestada tähte, mida oled juba pakkunud. Mõnele inimesele ei pruugi selle näitamine üldse meeldida, samas lapsed võivad tahta sõnumit uurida ning nende puhul võiks näitamise aega pikendada.

## Käskude seletused

### Menüüd ja kiirklahvid

#### Menüü Mäng

&Ctrl;N Mäng Uus

  Uus mäng, &ie; uus sõna

&Ctrl;G Mäng Hangi uue keele sõnad...

  Avab uue kraami hankimise dialoogi, kus näeb kõiki keeli, mille andmeid on võimalik võrgust endale laadida.

&Ctrl;Q Mäng Välju

  Lõpetab &khangman;i töö

#### Menüü Tasemed

Tasemed Loomad

  Võimalus valida äraarvamiseks loomade nimed

Tasemed Kerge

  Võimalus valida äraarvamiseks lihtsate sõnade nimekiri

Tasemed Keskmine

  Võimalus valida äraarvamiseks keskmise raskusastmega sõnade nimekiri

Tasemed Raske

  Võimalus valida äraarvamiseks raskete sõnade nimekiri

#### Menüü Keeled

Keeled Inglise

  Võimalus valida äraarvamiseks ingliskeelsed sõnad.

  Samas menüüs näidatakse ka kõiki teisi paigaldatud keeli.

#### Menüü Välimus

Välimus Meretaust

  Võimalus valida meretaust ja vastavad fondivärvid

Välimus Kõrbetaust

  Võimalus valida kõrbetaust ja vastavad fondivärvid

#### Menüü Seadistused

Seadistused Tööriistaribad Peamine (&khangman;)

  Lülitab peamise tööriistariba näitamist sisse ja välja

Seadistused Tööriistaribad Erimärgid (&khangman;)

  Lülitab tähtede tööriistariba näitamist sisse ja välja

Seadistused Olekuriba näitamine

  Lülitab olekuriba näitamise sisse ja välja

Seadistused Kiirklahvide seadistamine...

  Avab &kde; standardse kiirklahvide seadistamise dialoogi, kus saab määrata toimingutele kiirklahve.

Seadistused Tööriistaribade seadistamine...

  Võimaldab seadistada, mis peab olema näha tööriistaribal

Seadistused &khangman;i seadistamine...

  Avab &khangman;i seadistustedialoogi

#### Menüü Abi

&help.menu.documentation;

## &khangman;i sõnum arendajatele

### Kuidas lisada sõnu mängu uuele keelele

Tänu Stefan Asserhällile on nüüd imelihtne mängule ka ise uus keel lisada. Kuidas see täpselt käib, on kirjas nii siin kui ka `khangman`'i lähtetekstikataloogis failis `README.languages`. Palun järgi neid juhiseid ning saada siis failid tar- ja gzip-pakituna otse mulle (annemarie.mahfouf@free.fr).

Praegu saab kasutada 24 keelt, mis koodide järgi on sellised: bg ca cs da de en es fr fi ga hu it nb nl nn pt pt_BR ru sl sr sr@Ltn sv tg ja tr. Kui sa ei leidnud nende seast oma keele koodi, tasub edasi lugeda.

Enamik neist ootab veel täiendamist vihjetega, millest teeme juttu veidi allpool. Praegu on vihjed olemas ainult bg, de, fr ja en puhul, nii et muude loetletud keelte täiendamine on vägagi oodatud.

Kasuta kindlasti &khangman;i uusimat koodi SVN-i trunk-harus. Selleks anna moodulis kdeedu korraldus

    svn up khangman

ja seejärel

    cd kdeedu/khangman

Sõnad paiknevad neljas eraldi failis, üks fail iga taseme kohta. Failid asuvad kataloogis `/khangman/data/en`. Fail `easy.txt` on lihtsa taseme, `medium.txt` keskmise, `anmals.txt` loomade ja `hard.txt` raske taseme jaoks.

Inglise keel on vaikekeel ning seepärast ka ainuke, mis on alati &khangman;iga kaasas. Kõik muud keeled on lisatud vastavatesse kde-l10n moodulitesse.

1. Anna &konsole;is uue keele kataloogi ja failide loomiseks järgmised käsud:

       ./add_language keele_kood

   keele_kood tuleb siin asendada soovitud keele koodiga.

2. Kasutada tuleb kvtml-vormingut ning kõige parem oleks eeskujuks vaadata, mida on tehtud prantsuse ja itaalia keele puhul. Silt `o` käib sõna, silt `t` vihje kohta. Püüa hoida vihjed vastavuses taseme raskusastmega. Lihtsal tasemel võiks ka vihje olla üsna lihtne, kuid raskel tasemel võib vaja minna juba näiteks sõnaraamatu seletust. Püüa mitte kasutada vihjes äraarvatava sõnaga sarnaseid sõnu, mis annaks vahest liiga palju ette!

   Näide kvtml-faili kohta:

               <?xml version="1.0"?>
               <!DOCTYPE kvtml SYSTEM "kvoctrain.dtd">
               <kvtml>
               <e>
               <o>cane</o>
               <t>è il tuo animale domestico preferito</t>
               </e>
               ...
               ...
               </kvtml>

3. Muuda kõiki mainitud faile oma uues kataloogis tekstiredaktoriga, asendades kõik sõnad sildi `o` sees ja kõik vihjed sildi `t` sees tõlgetega. Õigupoolest pole oluline säilitada tähendust, kuid üldiselt tasuks siiski silmas pidada pikkust ja raskusastet. Sõnades võib esineda ka tühik või -, sellisel juhul näidataksegi tühikut või märki '-', mitte aga '_'. Kui sinu keelel on mingeid eriomaseid probleeme, võta ühendust &Anne-Marie.Mahfouf;iga annemarie.mahfouf@free.fr, kes saab kaasa aidata koodi vajalikule kohandamisele (eriti näiteks eritähtede ja diakriitilisi märke kasutavate tähtede korral).

   Sõnu võib muidugi ka otse tõlkida, aga mõttekas on kasutada oma keele arusaama sõnade raskusastmest ja ka uusi sõnu lisada. Näiteks table ehk laud on inglise keeles lihtsa taseme sõna, aga mõnes muus keeles võib see kuuluda ka näiteks keskmisele tasemele. Nii et kasuta sõnade muutmisel oma paremat äranägemist ja seesmist tunnetust. Sõnade arv failis ei ole oluline, neid võib täiesti vabalt ka rohkem olla.

   Arvesta, et kõik sõnad peavad olema nimisõnad.

   Arvesta, et faile redigeerides tuleb kasutada UTF-8 kodeeringut. Kui sinu lemmikredaktor seda ei suuda, püüa kasutada &kwrite;'i või &kate;t. Faili &kwrite;'is või &kate;s avades saab utf8 kodeeringu valida ülal paremal asuvast liitkastist.

   Palun säilita oma keele kataloogis ingliskeelsete failide failinimed.

4. Anna uute failide paigaldamiseks käsud:

       make
       make install

   `make install` võib sõltuvalt paigaldusest nõuda, et oleksid administraatori (root) õigustes.

5. Käivita mäng ja kontrolli, kas keel on lisatud:

       khangman

6. Ära hakka faile ise sisse kandma, vaid saada nad pakituna &Anne-Marie.Mahfouf;ile &Anne-Marie.Mahfouf.mail;. Et praegu on juba pakkuda 23 keelt, oleme nüüd kaasanud &khangman;i nõustaja (KNewStuff), millega saab hõlpsasti veebist alla tõmmata ja paigaldada uusi keeli. Selle mõte on kahandada mooduli kdeedu suurust ning sama asi on kavas rakenduste &klettres;, &kstars; ja võib-olla ka &ktouch; puhul. Kui vajad mingit lisainfot, võta palun e-postitsi ühendust Anne-Marie Mahtoufiga.

   Kui saadad mulle failid, ära unusta kindlasti mainimast mis tahes erimärke, mida sinu keeles tarvitatakse (pane need omaette tekstifaili, üks märk igale reale ja lisa see fail pakitud komplekti), ja mis tahes muid iseärasusi.

   Palun ära kanna faile kunagi sisse stabiilsesse harusse (BRANCH), sest see võib muuta mängu kasutamise lihtsalt võimatuks.

Suured tänud kaasaaitamise eest!

### Mida ja kuhu &khangman; salvestab

Kui hangid uue keele menüükäsuga Mäng Hangi uue keele sõnad ..., salvestatakse uue keele andmed vastava keele kataloogi `$~/.kde/share/apps/khangman/data`. Saadaolevate keelekataloogide nimed salvestatakse ka &khangman;i konfiguratsioonifailis `~/.kde/share/config/khangmanrc`.

Pakkuja nimi (s.t. veebilehekülje aadress, kust uusi keeli alla laadida), on salvestatud failis `$KDEDIR/share/apps/khangman/khangmanrc`.

Inglise keel (vaikimisi) ja kasutaja keel vastavast i18n paketist (kui see on olemas) salvestatakse kataloogi `$KDEDIR/share/apps/khangman`.

Konfiguratsioonifailis, mis on iga kasutaja kohta eraldi salvestatud failis `~/.kde/share/config/khangmanrc`, salvestatakse kõik mänguga seotud seadistused, näiteks taust, viimati mängitud tase, samuti failid, mis on alla laetud uue kraami hankimise dialoogi abil.

### &khangman;i tulevikukavad

Üks kindlalt plaanis olev asi on mõistagi suurendada keelte toetust ning pakkuda võimaluse korral igas keeles ka vihjeid sõnade äraarvamiseks. Ka sina võid siin kaasa aidata, kui sinu keele eest ei ole veel keegi hoolt kandma hakanud. Kui soovid aidata, võta minuga ühendust. Iseenesest on siin lihtsalt tegemist ingliskeelsete sõnade tõlkimisega sinu emakeelde (vaata osa Kuidas lisada uue keele sõnu)

Samuti on meie mõtetes mõlkunud kasutada &khangman;i mängimisel muid kvtml faile kui need, mis on &kde;-Edu veebileheküljel. Näiteks võiks ju mängida maailma pealinnadega, kus näiteks vihje ütleks ära riigi ja sina peaksid siis pealinna ära arvama. Või mõne muu keele õppimisel antaks vihje sinu emakeeles ja sina peaksid ära arvama, kuidas kõlab see mingis muus keeles.

## Küsimused ja vastused

&reporting.bugs; &updating.documentation;

Ma saan veateate, mis ütleb, et pilte ei leita.

Vaikimisi on mäng paigaldatud kataloogi `/usr/local/kde`, nii et lisa enne mängu käivitamist oma otsinguteele `/usr/local/kde` ja määra muutuja `KDEDIR` väärtuseks `/usr/local/kde`. Väga lihtne on &khangman;i seadistada võtmega `--prefix`=$`KDEDIR`, kus $`KDEDIR` on koht, kuhu &kde; on paigaldatud. See võib vastavalt distributsioonile ja operatsioonisüsteemile tublisti erineda.

&khangman; ei käivitu korrektselt pärast seda, kui uuendasin &kde; 3.5 versiooni

Selle põhjuseks võib olla seadistustefaili muutumine. Palun eemalda kataloogist `$HOME/.kde/share/config` fail `khangmanrc`.

## Autorid ja litsents

&khangman;

Rakenduse autoriõigus 2001-2006: &Anne-Marie.Mahfouf; &Anne-Marie.Mahfouf.mail;

Kaasaaitajad:

- Hangmani graafika: Renaud Blanchard kisukuma@chez.com

- Helid: Ludovic Grossard ludovic.grossard@libertysurf.fr

- Sinine taust, ikoonid ja kood: &Primoz.Anzur; &Primoz.Anzur.mail;

- Rootsi keele andmefailid, abi koodi kirjutamisel, läbipaistvad pildid ja i18n parandused: Stefan Asserhäll stefan.asserhall@telia.com

- Loodusetaust: Joe Bolin jbolin@users.sourceforge.net

- Armsa pooja pildid: Matt Howe mdhowe@bigfoot.com

- Hispaania keele andmefailid: eXParTaKus expartakus@expartakus.com

- Hispaania keele vihjed: Rafael Beccar rafael.beccar@kdemail.net

- Taani keele andmefailid: Erik Kjaer Pedersen erik@mpim-bonn.mpg.de

- Soome keele andmefailid: Niko Lewman niko.lewman@edu.hel.fi

- Brasiilia portugali keele andmefailid: João Sebastião de Oliveira Bueno gwidion@mpc.com.br

- Katalaani keele andmefailid: Antoni Bella bella5@teleline.es

- Itaalia keele andmefailid: Giovanni Venturi jumpyj@tiscali.it

- Hollandi keele andmefailid: Rinse rinse@kde.nl

- Portugali keele andmefailid: Pedro Morais morais@kde.org

- Serbia keele (kirillitsa ja ladina) andmefailid: Chusslove Illich chaslav@sezampro.yu

- Sloveeni keele andmefailid: Jure Repinc jlp@holodeck1.com

- Tšehhi keele andmefailid: Lukáš Tinkl lukas@kde.org

- Tadžiki keele andmefailid: Roger Kovacs rkovacs@khujand.org

- Norra keele (Bokmål) andmefailid: Torger Åge Sinnes torg-a-s@online.no

- Ungari keele andmefailid: Tamas Szanto tszanto@mol.hu

- Norra keele (Nynorsk) andmefailid: Gaute Hvoslef Kvalnes gaute@verdsveven.com

- Türgi keele andmefailid: Mehmet Özel mehmet_ozel2003@hotmail.com

- Bulgaaria keele andmefailid: Radostin Radnev radnev@yahoo.com

- Iiri keele andmefailid: Kevin Patrick Scannell scannell@slu.edu

- Abi koodi kirjutamisel: &Robert.Gogolok; &Robert.Gogolok.mail;

- Abi koodi kirjutamisel: Benjamin Meyer ben@meyerhome.net

- Koodiparandused: Lubos Lunàk l.lunak@kde.org

- Koodiparandused: Albert Astals Cid tsdgeos@terra.es

- Kasutamisuuring: Celeste Paul seele@obso1337.org

Dokumentatsiooni autoriõigus 2001-2005: &Anne-Marie.Mahfouf; &Anne-Marie.Mahfouf.mail;

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### Kuidas hankida &khangman;

&install.intro.documentation;

### Kompileerimine ja paigaldus

&install.compile.documentation;

&documentation.index;